PRIJEDLOG
Na temelju članka 17. stavka 1. podstavka 3. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) i članka 33. stavka 1. točke 23. Statuta Općine Jelenje („Službene novine Općine Jelenje“ broj 59/23. i 82/25.) Općinsko vijeće Općine Jelenje na ____________ sjednici održanoj ___________ 2026. godine, donosi


ODLUKA 
o I. izmjenama Odluke o određivanju pravnih osoba od interesa za sustav civilne zaštite Općine Jelenje


Članak 1.

U Odluci o određivanju pravnih osoba od interesa za sustav civilne zaštite Općine Jelenje („Službene novine Općine Jelenje“ broj 7/23.) u članku 2. stavak 1. točka 6. mijenja se i glasi:  „Tommy d.o.o. – hrana (dobava)“.

Točka 10. mijenja se i glasi: „Veterinarska ambulanta Crikvenica d.o.o.“ 


Članak 2.

Ova Odluka objavit će se u „Službenim novinama Općine Jelenje“ i stupa na snagu osmog dana od dana objave. 



















Sukladno članku 11. Zakona o pravu na pristup informacijama („Narodne novine“ broj 25/13, 85/15 i69/22), Općina Jelenje provodi savjetovanje sa zainteresiranom javnošću o Nacrtu prijedloga Odluke o I. izmjenama Odluke o određivanju pravnih osoba od interesa za sustav civilne zaštite Općine Jelenje

Člankom 17. stavak 3. podstavak 3. Zakona o sustavu civilne zaštite („Narodne novine“ broj 82/15., 118/18., 31/20., 20/21. i 114/22.) Izvršno tijelo jedinice lokalne samouprave priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite. 

Odlukom o I. izmjenama Odluke o određivanju pravnih osoba od interesa za sustav civilne zaštite Općine Jelenje ažurira se popis pravnih osoba određenih za sudjelovanje u sustavu civilne zaštite na području Općine Jelenje, radi usklađivanja sa stvarnim stanjem.
Izmjena se odnosi na dvije pravne osobe. U točki 6. članka 2. Odluke dosadašnja pravna osoba Brodokomerc d.o.o. zamjenjuje se društvom Tommy d.o.o. – hrana (dobava), slijedom statusne promjene i preuzimanja poslovanja društva Brodokomerc Nova d.o.o.
U točki 10. članka 2. Odluke određuje se Veterinarska ambulanta Crikvenica d.o.o. umjesto Veterinarske stanice Rijeka s obzirom na to da je Općina Jelenje s Veterinarskom ambulantom Crikvenica d.o.o. sklopila ugovor o obavljanju higijeničarsko-veterinarskog servisa na području Općine Jelenje za 2026. godinu, koji obuhvaća poslove sakupljanja i zbrinjavanja napuštenih i izgubljenih životinja te uklanjanja lešina i nusproizvoda životinjskog podrijetla.
Predloženim izmjenama popis pravnih osoba usklađuje se s aktualnim stanjem i potrebama Općine Jelenje u području sustava civilne zaštite.


Savjetovanje sa zainteresiranom javnošću provodi se radi upoznavanja javnosti s predloženim rješenjima te prikupljanja mišljenja, prijedloga i primjedbi u svrhu eventualnog dodatnog unaprjeđenja teksta Odluke prije njegova upućivanja u proceduru donošenja.
